Na temelju članka 5. Zakona o kulturnim vijećima i financiranju javnih potreba u kulturi ("Narodne novine" broj: 83/22), članka 29. Statuta općine Dubrava ("Glasnik Zagrebačke županije" broj: 11/21), i članka 63. Poslovnika Općinskog vijeća Općine Dubrava (“Glasnik Zagrebačke županije” broj: 20/09, 9/13 i 11/21) Općinsko vijeće Općine Dubrava na 16. redovnoj sjednici održanoj 21. prosinac 2022. godine, donijelo je

  **P R O G R A M**

 JAVNIH POTREBA U KULTURI NA PODRUČJU OPĆINE

 DUBRAVA U 2023. GODINI

**I. UVOD**

Financiranje i obavljanje djelatnosti kulture regulirani su Zakonom o kulturnim vijećima i financiranju javnih potreba u kulturi (NN 83/22) te posebnim zakonima koji uređuju pojedine djelatnosti kulture (Zakon o udrugama, Zakon o zaštiti i očuvanju kulturnih dobara).

Općina Dubrava donosi programe javnih potreba u kulturi, a za njihovo provođenje osiguravaju se sredstva u proračunu u skladu s zakonom.

Javne potrebe u kulturi su kulturne djelatnosti i poslovi, akcije i manifestacije koje obuhvaćaju:

- djelatnosti kulturno-umjetničkog amaterizma,

- aktivnosti i manifestacije u kulturi (udruga nacionalne manjine),

- zaštitu i očuvanje kulturnih dobara,

- kulturne i druge aktivnosti povodom obilježavanja značajnih dana i blagdana.

**II. OPIS POTREBA**

U 2023. godini javne potrebe u kulturi ostvarivat će se kroz djelatnost udruga, javnih

ustanova i drugih organizacija koje djeluju na planu kulture.

|  |
| --- |
| **Opis potreba u kulturi** |
| * Aktivno djelovanje češke nacionalne manjine putem županijske druge “Češka

beseda” čije je sjedište u Dubravi doprinosi kulturnoj prepoznatljivosti ove Općine. Ova Udruga svojim nastupima i prezentacijom običaja ove nacionalne manjine pronosi i kulturu ove Općine, čiji je njezin sastavni dio. Kroz brojno članstvo kako sa područja Općine Dubrava, tako i sa drugih područja uključujući i Zagrebačku Županiju nezaobilazan je faktor stvaranja kulture.  |
| * Provođenje različitih aktivnosti u svrhu ostvarivanja zajedničkih interesa

stanovnika Općine Dubrava (očuvanje tradicija, kulturno-kulinarske aktivnosti, zaštite prirode, okoliša, i sl.) putem Udruge žena koje djeluju na području Općine Dubrava i Udruge Sveti Martin. |
| Civilnim udrugama kulturnog karaktera osigurana su sredstva za provedbu dijela Programa, u iznosu od…………………………..……………………………… 30.000,00 kn/3.981,69 EUR**Organizacija događanja u području kulture na području Općine Dubrava:** |
| 1. Obilježavanje Dana Općine …………………………………360.000,00 kn/47.780,22 EUR2. Obilježavanje Fašnika, Uskrsa i adventa u Dubravi………… 37.000,00 kn/4.910,75 EUR3. Memorijalni turnir „Vilko Sever“ …………………………… 15.000,00 kn/1.990,85 EUR4. Izgradnja likovne sjenice ……………………………….……170.000,00 kn/22.562,88 EUR |

 **III. SREDSTVA ZA REALIZACIJU OVOG PROGRAMA** planirana su u iznosu od ukupno

 612.000,00 kuna, odnosno 81.226,36 eura.

 Raspodjela sredstava - tekućih donacija Udrugama kulturnog karaktera provesti će se u skladu s Pravilnikom o financiranju javnih potreba općine Dubrava.

 **IV. ZAVRŠNE ODREDBE**

Ovaj Program stupa na snagu osmog dana nakon objave u Glasniku Zagrebačke županije.

KLASA: 610-01/22-01/7

URBROJ: 238-5/01-22-01

Dubrava, 21. prosinac 2022.

 REPUBLIKA HRVATSKA

 ZAGREBAČKA ŽUPANIJA

 OPĆINA DUBRAVA

 Općinsko vijeće

 PREDSJEDNIK:

 Darko Rajtar